**Hajdúszoboszló Város Önkormányzata Képviselő-testületének**

**6/2022. (II. 24.) önkormányzati rendelete**

**szociális, gyermekvédelmi ellátások módosításáról**

Hajdúszoboszló Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény (továbbiakban: Szt) 92. § (1)-(2) bekezdéseiben és a 132. § (4) bekezdésének d), g) pontjaiban foglalt, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. § (1)-(2) bekezdéseiben, 131. § (1) bekezdésében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8., 8.a. pontjaiban foglalt feladatkörében eljárva, az önkormányzat szervezeti és működési szabályzatról szóló 18/2019. (XI.07.) önkormányzati rendelet 17. § (2) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Szociális és Egészségügyi Bizottsága egyetértésével, valamint a (3) bekezdése alapján jogi szempontból a Jogi, Igazgatási és Ügyrendi Bizottság egyetértésével, továbbá a szociális igazgatásról és a szociális ellátásokról szóló 8/2015. (II.19.) számú önkormányzati rendelet módosítása tárgyában az alábbi rendeletet, a személyes gondoskodás keretébe tartozó gyermekjóléti alapellátásokról szóló 19/2008. (IX.18.)önkormányzati rendelet és az első lakáshoz jutók támogatása és önkormányzati szociális telek vásárlásról szóló 29/2015 (XI.12.) számú önkormányzati rendelet módosítása tárgyában az alábbi rendeletet alkotja:

**I. Fejezet**

**1. §**

A szociális igazgatásról és szociális ellátásokról szóló 8/2015 (II.19.) számú önkormányzati rendelet (továbbiakban: R1.) 13. § (6) bekezdésének a) pontja az alábbiakra módosul:

*„a) egyedülálló esetén az öregségi nyugdíj mindenkori legkisebb összegének 300 %-át,”*

**2. §**

R.1. 13. § (6) bekezdésének b) pontja az alábbiakra módosul:

*„b) családban élő esetén az öregségi nyugdíj mindenkori legkisebb összegének 250 %-át és a rendelet 13.§ (1) bekezdésében felsorolt rendkívüli élethelyzet valamelyike fennáll.”*

**3. §**

R.1. 15.§ (3) bekezdésének b) pontja az alábbiakra módosul:

*„b) akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 400 %-át,”*

**4. §**

R.1. 15.§ (5) bekezdése az alábbiakra módosul:

*„(5) A támogatás havi összegét az egy főre jutó havi jövedelem függvényében kell megállapítani az alábbiak szerint:*

*Lakhatási támogatás mértéke:*

*0-ÖNYM 250%-ig 8.000.-Ft/hó*

*ÖNYM 250%-tól – 350%-ig 6.000.-Ft/hó*

*ÖNYM 350%-tól –400%-ig 4.000.-Ft/hó,*

*ÖNYM 400% felett 3.000.-Ft/hó,*

*ahol és a jelen rendelet további részeiben is az ÖNYM = öregségi nyugdíj mindenkori legkisebb összegét jelenti.”*

**5. §**

R.1. 16.§ (1) bekezdésének a) pontja az alábbiakra módosul:

*„a) családban élő esetében az öregségi nyugdíj mindenkori legkisebb összegének 350%-át,”*

**6. §**

R.1. 16.§ (1) bekezdésének b) pontja az alábbiakra módosul:

*„b) egyedülálló esetében az öregségi nyugdíj mindenkori legkisebb összegének 400%-át.”*

**7. §**

R.1. 16.§ (4) bekezdése az alábbiakra módosul:

*„(4) A gyógyszertámogatás havi összege a leigazolt rendszeres havi vényköteles gyógyszerek összegének a fele, de maximum 7.000.-Ft, a támogatás havi összegét 100.-Ft-ra kerekítve kell megállapítani.”*

**8. §**

R.1. 20.§ (5) bekezdése az alábbiakra módosul:

*„(5) Köztemetéseknél csak a kegyeleti igényeknek megfelelő legolcsóbb temetkezési kellékek és szolgáltatások költségeit lehet figyelembe venni, amelynek összértéke a szolgáltatóval (Hajdúszoboszlói Nonprofit Zrt.) történt megállapodás alapján 210.000.-Ft.”*

**II. Fejezet**

**9. §**

A rendkívüli gyermekvédelmi támogatásról és személyes gondoskodás keretébe tartozó gyermekjóléti alapellátásokról szóló 19/2008 (IX.18.) számú önkormányzati rendelet (továbbiakban: R.2.) 7. § (1) bekezdésének a) pontja az alábbiakra módosul:

*„a) akinek a családjában az egy főre jutó havi jövedelem összege nem haladja meg az öregségi nyugdíj mindenkori legkisebb összegének 300 %-át,”*

**10. §**

R.2. 7.§ (1) bekezdésének b) pontja az alábbiakra módosul:

*„b) egyedülálló szülő esetében az öregségi nyugdíj mindenkori legkisebb összegének 350%-át és vagyonának (hasznosítható ingatlan, jármű, vagyoni értékű jog, továbbá pénzforgalmi szolgáltatónál kezelt – jövedelemként figyelembe nem vett – összeg) értéke nem haladja meg a 2.000.000.- Ft-ot.”*

**11. §**

R.2. 8.§ (1) bekezdésének a) pontja az alábbiakra módosul:

*„a) a családjában az egy főre jutó jövedelem nem haladja meg az öregségi nyugdíj mindenkori legkisebb összegének 300 %-át, vagy”*

**12. §**

R.2. 8.§ (1) bekezdésének b) pontja az alábbiakra módosul:

*„b) egyedülálló szülő esetében az öregségi nyugdíj mindenkori legkisebb összegének 350%-át és vagyonának (hasznosítható ingatlan, jármű, vagyoni értékű jog, továbbá pénzforgalmi szolgáltatónál kezelt – jövedelemként figyelembe nem vett – összeg) értéke nem haladja meg a 2.000.000.- Ft-ot.”*

**13. §**

R.2. 8.§ (2) bekezdése az alábbiakra módosul:

*„(2) A támogatás mértéke tanulónként:*

*a) általános iskolában tanuló:*

*aa) 1-4. osztály: 15.000 Ft*

*ab) 5-8. osztály: 20.000 Ft,*

*b) középiskolában és szakmunkásképző, szakképző iskolában tanuló: 25.000 Ft,*

*c) felső oktatási intézményben tanuló 30.000 Ft,*

*évi egy alkalommal.”*

**14. §**

R.2 2. számú mellékletének helyébe, jelen rendelet 1. számú melléklete lép.

**III. Fejezet**

**15. §**

A személyes gondoskodást nyújtó szociális ellátásokról szóló 8/2014. (IV.24.) önkormányzati rendelet (továbbiakban: R. 3.)

A R.3. 2/A. számú mellékletének helyébe jelen rendelet 2. számú melléklete lép.

**IV. Fejezet**

**16. §**

Az első lakáshoz jutók támogatása és önkormányzati szociális televásárlásról szóló 29/2015 (XI.12.) számú önkormányzati rendelet (továbbiakban: R.4.) 4. § (3) bekezdése az alábbiakra módosul:

*„(3) A támogatás mértéke 500.000.-Ft egyszeri, vissza nem térítendő támogatás.”*

**V. Fejezet**

**17. §**

**Záró rendelkezések**

(1) E rendelet – a (2) bekezdésben meghatározott kivétellel- 2022. március 01-jén lép hatályba, és rendelkezéseit a folyamatban lévő ügyekben is alkalmazni kell.

(2) E rendelet 14.§-15.§-a 2022. április 01.-jén lép hatályba.

(3) E rendelet – a (2) bekezdés kivételével - 2022. március 2-án hatályát veszti.

(4) E rendelet (2) bekezdése 2022. április 02.-án hatályát veszti.

***Czeglédi Gyula Dr. Korpos Szabolcs***

 ***polgármester jegyző***

**1. számú melléklet**

**INTÉZMÉNYI TÉRÍTÉSI DÍJAK**

|  |  |
| --- | --- |
| Intézmény | 2022. évi intézményi térítési díj(Ft) |
| Bölcsőde | 408 |
| Óvodák | 446 |
| Ált. Iskola7-10 év10-14 évKözépiskolai ebéd 14-18 év | 470494342 |
| Kollégiumi ellátás | 762 |
| Szociális étkezés | 358 |

|  |  |
| --- | --- |
| Intézmény | 2022. évi térítési díj(Ft) |
| Speciális étkezés óvoda és általános iskola alsó tagozat:- tízórai- uzsonna | 151151 |
| Speciális étkezés általános iskola felső tagozat és középiskola: - tízórai- uzsonna | 200200 |

|  |  |
| --- | --- |
| Intézmény | 2022. évi térítési díj (Ft) |
| - Éltes Mátyás Ált. Iskola- Speciális étkezés óvoda: csak ebéd- Speciális étkezés iskola: 7-10 év csak ebéd 11-14 év csak ebéd- Speciális étkezés középiskola csak ebéd | 695465465684684 |

**Hajdúszoboszlói Gyermeksziget Bölcsőde**

1997. évi XXXI. tv. (továbbiakban: Gyvt.) 147. § (1)-(4) bekezdésének és a költségvetési tv. rendelkezései alapján számított

**INTÉZMÉNYI TÉRÍTÉSI DÍJAI (ÁFA-t nem tartalmazza)**

**2022.**

|  |  |  |
| --- | --- | --- |
| **Ellátási forma** | **Gyvt. 147.§(1)-(3) bek. Intézményi térítési díjai** | **Gyvt. 147.§ (4) bek.****csökkentett intézményi térítési díjai** |
| **Bölcsődei gondozás** | 1,099 Ft/fő/nap 23,l079 Ft/fő/hó | 0 Ft/nap0 Ft/hó |
| **Bölcsődei gyermekétkeztetés** |  408 Ft/nap (4 étkezés) |  408 Ft/nap (4 étkezés)  |
| **Időszakos gyermekfelügyelet** | 1,205 Ft/óra | 500 Ft/óra |
| **Baba-Mama Játszócsoport** | 1,920 Ft/alkalom | térítésmentes |

**Helyettes szülői ellátás**

1997. évi XXXI. tv. (továbbiakban: Gyvt.) 147. § (1)-(3) bekezdésének és a költségvetési tv. rendelkezései alapján számított

**INTÉZMÉNYI TÉRÍTÉSI DÍJAI**

**2022.**

|  |  |  |
| --- | --- | --- |
| **Ellátási forma** | **Gyvt. 147.§(1)-(3) bek. Intézményi****térítési díjai** | **Gyvt. 147.§(4) bek. csökkentett intézményi****térítési díjai** |
| **Helyettes szülői ellátás** | **110.-Ft/fő/nap****3.300.-Ft/fő/hó** | **jövedelemmel nem rendelkező** **0.-Ft/fő/nap****0.-Ft/fő/hó** |

**2. számú melléklet**

**A Hajdúszoboszlói Kistérségi Szociális, Család- és Gyermekjóléti Központnak**

- az 1993. évi III. törvény, a 29/1993 (II.17) Korm. Rendelet és a Magyar Köztársaság

2022. évi költségvetéséről szóló 2021. évi XC. törvény rendelkezései alapján számított -

**Hajdúszoboszlóra, Hajdúszovátra és Nagyhegyesre vonatkozó**

 **intézményi térítési díjai**

**2022.**

**Hajdúszoboszlóra vonatkozó intézményi térítési díjak**

|  |  |  |
| --- | --- | --- |
| **Ellátási forma** | **Szolgáltatási önköltség –****Intézményi térítési díj**  | **Fenntartó által csökkentett térítési díj** |
| **Nappali ellátás** **(Idősek klubja)** | **2.805 Ft/ ellátási nap** | **Térítésmentes**  |
| **Házi segítségnyújtás*** **Szociális segítés**
* **Személyi gondozás**
 | **2.460 Ft/ gondozási óra** **2.490 Ft /gondozási óra** | **400 Ft /gondozási óra****400 Ft /gondozási óra** |
| **Étkeztetés** | **815 Ft /ellátási nap** | **435 Ft / ellátási nap** |
| **Ebédszállítás** | **85 Ft / nap/háztartás** | **85 Ft /nap/háztartás** |
| **Támogató Szolgálat** * **Személyi segítés**
* **Szállító szolgáltatás**
 | **6.675 Ft / szolgálati óra** **4.270 Ft / szállítási km** | **400 Ft /szolgálati óra** **50 Ft/km (H-szob. közig területén kívül)** **200 Ft/alkalom: H-szob. közig. területén belül)** |

**Hajdúszovátra vonatkozó intézményi térítési díjak**

|  |  |  |
| --- | --- | --- |
| **Ellátási forma** | **Szolgáltatási önköltség –****Intézményi térítési díj**  | **Fenntartó által csökkentett térítési díj** |
| **Nappali ellátás****(Idősek Klubja)** | **1.900 Ft/ ellátási nap** | **Térítésmentes**  |
| **Házi segítségnyújtás*** **Szociális segítés**
* **Személyi gondozás**
 | **2.215 Ft/ gondozási óra****2.215 Ft/ gondozási óra** | **Térítésmentes****Térítésmentes** |
| **Étkeztetés** | **1.055 Ft** **/ellátási nap** | **380 Ft/ellátási nap**  |
| **Ebédszállítás** | **95 Ft /nap/háztartás** | **65 Ft/nap/háztartás**  |

**Nagyhegyesre vonatkozó intézményi térítési díjak**

|  |  |  |
| --- | --- | --- |
| **Ellátási forma** | **Szolgáltatási önköltség –****Intézményi térítési díj** | **Fenntartó által csökkentett térítési díj** |
| **Házi segítségnyújtás*** **Szociális segítés**
* **Személyi gondozás**
 | **2.330 Ft /gondozási óra****2.330 Ft /gondozási óra** | **220 Ft /gondozási óra****220 Ft /gondozási óra** |
| **Étkeztetés** | **1.225 Ft / ellátási nap** | **395 Ft/ ellátási nap**  |
| **Ebédszállítás** | **115 Ft/nap/háztartás** | **65 Ft /nap/háztartás** |